ПРАВИЛНИК О ЗАПОШЉАВАЊУ И ПОБОЉШАЊУ ПРИСТУПАЧНОСТИ МЕДИЈСКОГ САДРЖАЈА ОСОБА СА ИНВАЛИДИТЕТОМ

* + 1. Циљ овог правилника је да обезбеди услове и процедуре за запошљавање, рад и интеграцију особа са инвалидитетом. Овим правилником послодавац жели да допринесе стварању инклузивног радног окружења које пружа једнаке шансе за све запослене и да допринесе побољшању приступачности медијског садржаја у складу са важећим законодавством и међународним стандардима.
		2. Основне одредбе
		3. Члан 1.
		4. Особа са инвалидитетом је особа која има трајне физичке, менталне или сензорне сметње које могу ометати њене свакодневне активности, укључујући и способност за рад. Особе са инвалидитетом имају једнака права на запошљавање, радне услове, напредовање, обуку и све друге аспекте радног живота, као и сви остали запослени.
		У складу са законом, послодавац се обавезује да запосли одређени број особа са инвалидитетом у складу са законским квотама, које одређују да ако послодавац запошљава више од 20 радника, обавезан је да запосли најмање 5% особа са инвалидитетом.
		5. Лица са инвалидитетом имају право да се пријаве на отворене конкурсе за радна места, а за
		радна места која захтевају специфична прилагођавања (посебне технологије, опрема, радно окружење), послодавац ће пружити одговарајуће ресурсе како би омогућила особама са инвалидитетом да равноправно учествују у селекцији и запошљавању. Послодавац ће сарађивати са Националном службом за запошљавање у спровођењу програма запошљавања особа са инвалидитетом, у складу са својим организационим потребама.
		6. Послодавац се стара да сви запослени унапреде свест о различитим врстама инвалидитета и развијају вештине за укључивање особа са инвалидитетом у радно окружење а кроз своју уређивачку политику остварује поштовање и промовисање особа са инвалидитетом и тежи остварењу приступачности медијског садржаја.
		7. Послодавац ће остварити сарадњу са институцијама и удружењима која штите и помажу остваривању права особа са инвалидитетом.
		8. Представљање особа са инвалидитетом
		9. Члан 2.
		10. Представљање у медијима особа са инвалидитетом треба да буде позитивно и реално, кроз приказивање њихове свакодневне реалности, способности, достигнућа и изазова са којима се сусрећу уз избегавање стереотипа и избегавање представљања особа са инвалидитетом кроз сажаљење, „херојство“ или проблем. Особе са инвалидитетом су чланови друштва и исте треба приказивати у различитим аспектима њиховог живота ( образовање, посао, култура, спорт, уметност и сл.) уместо искључивог апострофирања њиховог инвалидитета. Циљ који се жели постићи јесте спречавање маргинализације ових лица, дискриминације и неравноправности. Медији треба да буду глас за права особа са инвалидитетом, извештавајући о законима, иницијативама и акцијама које се односе на побољшање њиховог положаја у друштву. Приликом извештавања о особама са инвалидитетом поштује се достојанство личности и избегава се употреба језика који умањује способности или се фокусира на инвалидитет.
1. Заступљеност медијских садржаја
2. Члан 3.
	* 1. Послодавац тежи да садржај буде приступачан особама са инвалидитетом, укључујући особе са оштећењем вида, слуха или интелектуалним потешкоћама. То укључује у складу са могућностима, титлове за особе са оштећењем слуха, аудиодескрипције за особе са оштећењем вида, као и јасну и једноставну језичку подршку за особе са интелектуалним инвалидитетом.
		2. Послодавац тежи да обезбеди приступачност дигиталног садржаја као што су интернет сајтови, апликације и дигитални садржај који ће бити дизајнирани тако да буду приступачни особама са инвалидитетом.
		3. У оквиру своје уређивачке политике послодавац може креирати специјализоване програме, текстове, серије или документарце који се баве темама инвалидитета, животима особа са инвалидитетом, њиховим постигнућима и изазовима.
3. Забрана дискриминације
4. Члан 3.
5. Сви запослени са инвалидитетом имају право на заштиту од било које врсте дискриминације. Послодавац усклађује своје интерне политике са важећим законима и прописима који се односе на запошљавање особа са инвалидитетом, укључујући права која проистичу из међународних уговора и конвенција.

Права и бенефиције за особе са инвалидитетом

Члан 4.

Особе са инвалидитетом имају право на прилагођене радне услове у складу са природом њиховог инвалидитета. Послодавац настоји да обезбеди флексибилне могућности за одмор у случају медицинских потреба или терапија које су потребне особама са инвалидитетом.

* + 1. Приликом запошљавања селекција кандидата се врши на основу способности и вештина. Особе са инвалидитетом ће бити селектоване на основу својих знања и квалификација. Послодавац процењује како би кандидат могао да допринесе тиму и обави радне задатке у складу са процесом и организацијом рада.
		2. Особе са инвалидитетом могу имати право на флексибилне радне сате, скраћено радно време или рад од куће у случајевима када је то потребно због њихове специфичне ситуације или природе инвалидитета.
		3. Послодавац ће се старати да сва обавештења, упутства и информације везане за радне задатке, политике и процедуру буду доступни и у формату који је приступачан особама са различитим врстама инвалидитета.
		4. Послодавац врши консултације и разговоре са запосленим особама са инвалидитетом како би се обезбедило да се њихов радни простор и услови редовно прилагођавају и да су задовољни условима рада.
		5. Послодавац се придржава свих релевантних закона, прописа и стандарда који се односе на запошљавање особа са инвалидитетом, укључујући квоте за запошљавање, учешће у јавним и приватним пројектима који подстичу запошљавање особа са инвалидитетом, као и праву на накнаде или субвенције за прилагођавање радних места.
		6. Послодавац може омогућити запошљавање на привременим основама или уз пробни рад како би се омогућило боље упознавање са специфичностима посла и утврђивање оптималних услова рада за особу са инвалидитетом.
		Особе са инвалидитетом имају право на једнаку шансу за напредовање на свим нивоима. Послодавац не врши дискриминацију запослених са инвалидитетом при додели позиција, промоцији или додели важних задатака.
		7. Члан 5.
		8. Овај правилник ступа на снагу даном објављивања.
		9.